Zergatik tematzen da Jaurlaritza Kontseiluaren aurka egiten? • ZUZEU\nNik bezala, bateren batek pentsatuko zuen akaso, zenbat denbora beharko zen Lorea Agirrek, Bilbon, Korrikaren amaieran irakurritako azken mezuaren garra itzaltzeko. Ahalduntzeaz aritu zen, lotsarik eta beldurrik gabe plazaren erdira agertzeaz, eguneroko lanaz, menpeko perpausa ez izateaz… Nik esango dizuet zenbat iraun zuen testu haren oihartzunak: 3 egun. 3 egun behar izan baitzituen Korrika amaitu eta berehala, Joxean Muñozek, Jaurlaritzako Kultura Sailburuak, Donostia 2016 ekimenaren baitan, Kontseiluak antolatuko duen hizkuntza gutxituen goi-bilera kritikatzeko.\nNik bezala, bateren batek galde dezake zertara datorren Jaurlaritzak euskalgintzako eragileei luzatzen dien enegarren ostiko hau.\nAuziak uzten dituen galderak\nZergatik egiten du Jaurlaritzak Kontseiluak antolatu nahi duen goi-bileraren aurka?\nZergatik batu zaio Jaurlaritza Espainiako Kultura Ministeritzak jarritako helegiteari ?\nZergatik bide judiziala zabaldu Espainiako Gobernuari loturik, Jaurlaritza ere Donostia 2016ko Patronatuko kide denean?\nZer lortu nahi du Muñoz/Bastarrika bikoak honekin guztiarekin?\nZergatik halako gorrotoa Jaurlaritzak Kontseiluarekiko?\nZergatik ukatu nahi die espazioa, eragina, zilegitasuna euskararen gizarte eragileei Jaurlaritzak?\nZein da Jaurlaritzaren hizkuntza politikaz Kontseiluko eragileek duten iritzia?\nZein izango da Euskaltzaindiaren papera guzti honetan?\nNahi adina Poziktibity kanpaina lelo abiaraziko ditu Jaurlaritzak euskararen erabilera sustatzeko, baina aurpegi zuritzetik gehiago izango dute, beste edozertatik baino, bizkarretik Kontseilua osatzen dute euskararen gizarte eragileak gutxiesteko eta, aukera duen orotan, eurei zilegitasun osoa kentzeko asmoari eusten badio.\nEta hori bilatzen du Muñozek bere adierazpenekin. Donostia 2016ren aitzakian, Kontseiluak ez, eta altuera hauetan, Jaurlaritzak antolatu behar balu, bere ustetan goi-batzar hori, euskararen eragileei esaten ari zaiena da, konpartsa hutsa direla, ez dutela ahalduntzeko gaitasun edo baliorik eta, horrenbestez, euskararen gauza serioez arduratzeko autoritate bakarra Jaurlaritza dela. Eta hori, Muñozek badaki, Korrikaren amaieran Lorea Agirrek testuan eta ekimenak leloan zioenaren aurkakoa da, hain justu.\nLarria eta penagarria\nEuskarak interbentzionismo politiko gutxiago behar du Jaurlaritzaren aldetik eta babes handiagoa eman behar die horretan egunero dabiltzan eragileei. Irtenbide inteligenteena, eta euskarak behar lukeena, gizarte eragileen ahalduntzean Jaurlaritzak Kontseiluari goi-bileraren antolaketa lanetan erabateko babes politiko eta instituzionala ematea litzateke, Espainiako Kultura Ministeritzarekin lerratu beharrean. Baina..\nMugimendu honekin, Jaurlaritza ez ezik, Joxean Muñozen izen ona ere oso zikindua geratu da, bere kurrikulum eta postua alderdiaren taktika eta interesen zerbitzura jarri duenean. Bastarrika eta Jaurlaritzaren hizkuntza politika gatzgabeek aspaldi jo zuten hondoa, sustapen kanpaina inozoetara murriztuta, baina Kontseiluaren hizkuntza gutxientuen goi-bileraren aurka eginez, euskararen etxeari harrika ari zaizkio orain, lotsarik gabe eta Espainiako Kultura Ministeritza aliatutzat hartuz. 2016ko proiektua lurperatzeko asmotan Kontseilua eta euskara nahastu ditu, eta hori, ni bezalako euskaltzaleentzat marra gorri guztiak gainditzea da.\nEuskara alderdien agendan sartzeko beharra aldarrikatzen zuen aspaldi euskalgintzak. Baina ez zen euskararen aurka egiteko, prezisamente. Euskarak ahalduntzea eta babesa behar zituenean, Jaurlaritzak sostengu baino traba izatea erabaki du, beste behin ere.\nLarria eta penagarria.\n2016, Donostia, euskara\n3 pentsamendu “Zergatik tematzen da Jaurlaritza Kontseiluaren aurka egiten?”-ri buruz\nPeru Dulantz 2015-04-15 14:49\nBeti izan da hori bera PNVren (eta Jaurlaritzaren) jarrera: kontrolatzen ez duten mugimendu oro suntsitzea edo baztetzea. Ez da berria. Eta euskarari buruz zer esan… Ez dute sinesten, ez dute inoiz sinetsi, eta horrela gabiltza…\nGoizeder 2015-04-16 11:14\nEta alderantziz? Zer du Kontseiluak Jaurlaritzaren aurka? Ez noa ni Jaurlaritzaren lana ondo ala gaizki dagoen esaten, baina gutxienez hauteskunde batzuen bermea dauka, baten batzuen botoei esker dago dagoena. Kontseilua noren izenean ari da? Nork izendatu du bozeramaile hori? Askotan enpresarien elkarteko burua datorkit burura. Enpresarien elkarteko presidenteak enpresa batzuen izenean egin dezake berba, besterik ez. Eta Kontseiluak ere baten batzuen izenean, ez herriaren izenean. Nekatuta gaude zurikeriekin. Ez dago inor sobra!\nk 2015-04-16 11:51\nBestek ere (Gorka Bereziartuak eta) eman diote itxurazko erantzunik planteatzen duzun hainbat galderari, baina banoa ni neu ere irristatzera.\n1) Jaurlaritzak ezin du guztiz kontrolatzen ez duen erakunde baten eskuetan utzi bere Hizkuntza Politikaren kritika sakona ekarriko duen kongresu internazional bat.\n2) Jaurlaritzak ez du desmadrerik nahi. Are gutxiago nahi du kolonialismo-inperialismo moduko terminologiarik Europa neoliberalak ordainduko duen kongresu batean.\n3)Jaurlaritzak ezin du babestu bere ahulezia linguistiko eta politiko guztiak nazioartean agertzeko posibilitate erreala. Kontseilua torpedeatzeko borondatea hortik baino ez datorkio.\n4) Batarrikak eta Muñozek ongi azpimarratu duten bezala, Jaurlaritzak nahiago du hemengo Unibertsitateren bat, Euskaltzaindia bera, Eusko Ikaskuntza, Unesko Etxea… antolatzaile izatea, “formalagoak” (zentzu anitzean) baitira, serioak, gorbatadunak… Baina inportanteena, agintean daudenei buruhauste gehiegirik emango ez lioketen erakundeak dira horiek guztiak, fomalismo hutsalez gainera, Lakuak ongi lotuak baititu kidetasun idoelogikoen indarrarekin batzuetan eta aurrekontu eta diru-laguntzekin gehienetan.\nArazoa judizializatzeak, noski, Gpuzkoako agintariak eta Kontseilua presionatzeko aukera ekarriko dio.\nLagun onak aukeratu ditu gainera.


Aktibatu programa jarri da abian euskararen erabilpena suspertzeko - UPV/EHU\nAktibatu programa jarri da abian euskararen erabilpena suspertzeko\nLehenengo argitaratze data: 2018/02/23\nFarmazia; Hezkuntza eta Kirol Fakultatea; Informatika; Hezkuntza, Filosofia eta Antropologia; Gizarte eta Komunikazio Zientzien; eta Bilboko Hezkuntza Fakultateak aukeratu dira ekintza horren proba pilotuan parte-hartzeko.\nModu batean eta bestean, unibertsitatea sarritan agertzen da, hizkuntzaren erabilerarekin zerikusia duen gune esanguratsu gisa. Hala, besteak beste, gero eta ikasle gehiagok aukeratzen dute unibertsitate ikasketak egiteko euskara.\nBaina errealitatea ez da arrosa kolorekoa, gazte askok euskara eskolarekin lotzen dute eta nabarmentzen dute handik kanpo ez dutela kontsideratu ere egiten euskaraz egitea. Egoera iraultzeko, Aktibatu programa jarri du martxan Euskararen eta Etengabeko Prestakuntzaren arloko Errektoreordetzak. Farmazia Fakultatean, Hezkuntza eta Kirol Fakultatean, Informatika Fakultatean, Hezkuntza Filosofia eta Antropologia Fakultatean, Gizarte eta Komunikazio Zientzien Fakultatean eta Bilboko Hezkuntza fakultatean abiaraziko da ekimena, eta horren xedea izango da ikasleak, baina baita administrazio eta zerbitzuetako langileak eta irakasle- ikertzaileak ere aktibatzea eta prestatzea, beren eguneroko harremanetan hizkuntza ohiturak aldatu eta euskaraz egin dezaten ulertzen duten guztiekin.\nGauzak horrela, jakina da zenbait gazte eta langilek aukera murritzak dituztela ikastetxetik edo lanetik kanpo euskara erabiltzeko. Batzuetan ez dutelako euskaldun oso askorik inguruan eta, beste batzuetan, inguruko euskal hiztunek erdara euskara baino hobeto dakitelako.\nHala, dela gaztelaniak duen hiztun kopuru handiagatik, dela gizarte mailan daukan prestigio handiagatik, edota ohituragatik nabarmentzekoa da, ikasle eta langile euskaldunek gaztelaniara pasatzeko duten joera. Egoerari buelta emateko asmoarekin Aktibatu dinamikaren zutabeak izango dira segidako helburuok:, hizkuntza ohiturak aldatzea, euskal hiztun aktiboak sortzea, praktika eraginkorrak identifikatzea eta, aitzinaldean, ikastegietako eremu informaletan Euskararen presentzia eta erabilera handitzea.\nHurrengo egunetan Aktibatu programaren baitan Eusle metodologia era zabalean ezagutaraziko da UPV/EHUko hiru campusetan. Unibertsitateko eremu guztietan euskararen presentzia eta erabilera handitzeko testuinguru egokiak sortu nahi dira, eta horiek sortzeko hizkuntza-ohituren aldaketa-prozesuak bultzatu behar dira, eta Eusle metodologia horretarako tresna egokia dela frogatu dute zenbait ikerketek.\nMetodologiaren lehenengo aurkezpena datorren astelehenean izango da Leioan, hilaren 26an, 14:00etan, Bilboko Hezkuntza Fakultateko Juliana Agirrezabala aretoan. Bestalde, Gipuzkoako (Informatika Fakultatean, 12:00etan.) eta Arabako (Hezkuntza eta Kirol Fakultatea, k2M mintegian 12:00etan) saioak izango dira martxoaren 1ean eta martxoaren 13an, hurrenez hurren.\n“Euskararen garapen eta hazkunde iraunkorra bermatu behar ditugu, bizikidetza lortu nahian ekitatea oinarri izanik. Hizkuntza eskubideak babesten ditugun heinean kohesio sozialari mesede egiten ari gara. Euskal hiztunek erdal hiztunen aukera berdinak izateko, hau da, hizkuntza ekitatea lortu nahi baldin bada, instituzioek proaktiboki euskara gehiago erabilia izateko politikak planteatu behar ditugu”, aitatu du Jon Zaratek, Euskararen eta Etengabeko Prestakuntzaren arloko errektoreordeak.\nHainbat ekintza abiaraziko dira xede hori gauzatzeko, besteak beste, hurrengo ekintzak: euskaraz matrikulatzeko kanpaina ferietara eraman; ikasle, irakasle eta administrazio eta zerbitzuetako langileei euskara suspertzeko ekimen hau aurkeztu; eta plangintzan lagunduko duen sarea sortu: prestakuntza espezifikoa jaso duten kideek ikastegiko euskara batzordeari lagunduko diote plangintza garatzen eta euskararen zirkuituak sortzen.\nHalaber, Lehen Hezkuntzako graduan, “Gozatu euskaraz unibertsitatean” aktibitate didaktikoa garatuko da. Youtuberra sortzea da helburua; hau da, ikasleak youtuberrak izango dira, eta hor hizkuntza jarrerak zer diren, egindako azterketetatik ateratako ondorioak eta euren bizi-eskarmentua unibertsitatean hizkuntzari dagokionez azalduko dute.\nBukatzeko, 2018an zehar, EHUskaralari deialdiaren bitartez euskararen erabileraren igoeran eragiteko helburua duten ekimenen xehetasunak eta gakoak ezagutzeaz gain, dagoeneko aktibazio dinamikak burutu dituztenen esperientzia ere partekatuko da.\n“Ezagutzaren ikuspuntutik gehiengo euskalduna izanik, erabilera komunitateak sortu eta euskararen erabilera zeharo handitzea izan behar da Euskal Herriko Unibertsitatearen helburua. Euskararen etorkizuna jokoan dago eta gauden bidegurutzean biderik zuzenena aukeratu behar dugu elkarlanean. Beraz, Eman ta zabal zazu euskara!”, gaineratu du Zaratek.\nInprimatu Aktibatu programa jarri da abian euskararen erabilpena suspertzeko


Eap - Andeak (e) n: Baino gehiago jaiotzen inskripzioak 300.000 hasieratik egindako Ospitaleak\nAndeak (e) n: 300.000 Baino gehiago jaiotzen inskripzioak hasieratik egindako Ospitaleak\n300.000 Eurotik gorako izan dira jaiotako erregistro zibilean jasota, dagokion zerbitzuaren bitartez komunikazio telematikoa jaiotzen osasun-zentroetan\nANDEAK neurketan emaitza da CORA. Neurri hori 2.02.002.32 erreformarako batzordearen azterketaren helburua zerbitzuetako langileek ivapek herri administrazioetan dituen hizketakideekin komunikazioa telematikoa jaiotzen eta heriotzen osasun-zentroetatik, erregistro zibilak. zerbitzu jarriko da martxan 2015. urtea, hasiera batean, urriaren 15ean juntetxe 25 ospitaleak (bat, gutxienez, autonomia-erkidego bakoitzean).\nGaur egun, ezarritako zerbitzuaren ia herri diren amategietan espainian, eta pixkanaka ospitale pribatuetan, berriz, (gaur egun erabilgarri 249 ospitaleak). oraintsu, gainditu egin da, 300.000 jaiotzen inskripzioak eraginkorrak, Erregistro Zibilak egindako komunikazio guztien% 98 telematikoki Ospitale zerbitzua aurrera bide.\nHorrela, gutxitu egiten dira karga burokratikoak jasaten dituzten izapideei ekiteko, gurasoak, izena emateko eta ziurtagiria lortzea, hitzez hitzeko jaiotza eroso egoten dira ingresatuta ospitalea. oraindik bitartean\nDatozen hilabeteetan, justizia ministerioak, zerbitzuaren arduradun gisa, koordinaziorako idazkaritza, administrazio digitalaren bat jarriko du abian, eta sistema horren bilakaera proiektua planaren barruan, eta beste zerbitzu batzuen artean, erregistro zibilaren modernizazioa sartzeko komunikazio telematikoaren izandako osasun-zentroak, eta proiektua bultzatzeko eta heriotzak-ekitaldiaren hasiera emateko, lotutako beste izapide batzuk Bizi.


Polipoesia: egunero nahasten delako | EIBZko liburutegia\nPolipoesia: egunero nahasten delako\n2013/04/29 -n liburutegia-kargitaratuta\nIon Olano Carlos / 2013-04-28 / 697 hitz\nEnzo Minarelli poetak ezagutarazi zuen kontzeptua, duela hiru hamarkada; haren ‘Manifesto della polipoesia’ lanak mende laurden bete du aurten. Soinu-poesia gidari, bestelako arteekin nahasten da —jendaurrean, betiere— polipoesia.\nArrazoi dute poesia krisian dagoela diotenek. Poesia beti egon da krisian, nolabait, aldatze etengabean. Etimologiak diosku poiesis hitz greziarrak «sortu» esan nahi duela, hots, pentsamendua materia bihurtu. Edonola, ez gaitezen tronpa: hitz idatziaren aurretik bazen poesiarik, eta bada poesiarik hitz idatziaren ondoren ere. Natura imitatuz sortu izan dira arte gehienak eta, jakina, baita poesia ere. Ez genuke ahaztu behar poesia soinu izan zela, zeinu izan aurretik; alegia, eztarri-hotsak, onomatopeiak eta errepikak daudela poesiaren jatorrian. Esatera ausartuko nintzateke hitzaren aurrekoa dela poesia, baina akaso gehiegitxo esatea da, eta ez dut esango.\nPolipoesiaren sustraiak, hortaz, poesiarenak bezain zaharrak dira. Baditu, hala ere, aurrekari argi batzuk. Joan den mende hasieran, Italiako eta Errusiako futuristak hasi ziren neologismoak, onomatopeiak eta hotsak baliatzen, hain zuzen, erronka jotzeko sintaxiari, gramatikari eta logikari. Izan ere, herdoilduak ziren oro. Italian, Luigi Russolo margolari eta konpositoreak L’Arte dei Rumori (Zaraten artea, 1913) manifestua plazaratu zuen; futurismoaren eragile nagusi Filippo Tomaso Marinetti-k, bere aldetik, Zang Tumb Tumb (1914) soinu-poema konkretua sortu zuen.\nErrusian, Aleksei Krutxenykh eta Velimir Khlebnikov egileen artean garatu zuten Zaum (1913), arrazoitik harago dagoen lengoaia, zentzuaren beharrik ez duena. Kontzeptu hura baliatuz egin zituzten hainbat esperimentazio soinu-poesian. Dadaistak eta surrealistak ere, noski, ez zebiltzan urruti. Haien artean, Kurt Schwitters alemaniarra nabarmendu zen Ursonate (1922-32) gisako poema foniko sonatuekin.\nGerora, soinu-poesian maisurik izan bada, handiena, Henri Chopin. 1950eko hamarkadan magnetofono magnetikoekin probak egiten hasi zen, eta 1967an idatzi zuen Why I Am the Author of Sound Poetry and Free Poetry (Zergatik naizen ni soinu-poesiaren eta poesia askearen egilea). Hitzaren kontra idatzi zuen testu hura, soinu askearen alde: «Nik, pertsonalki, nahiago dut norberak bere xalotasunean sortzen dituen kaosa eta desordena, eta ez norberak batere irizpiderik gabe erabiltzen duen Hitzaren ordena, beti legebiltzar baten, eliza baten, sozialismo baten alde, eta abar».\n1980ko hamarkadan, Xavier Sabaterrek dioenez, «egundoko krisirik latzenean sartu ziren poesia eta poetak». Hainbaten ustez, hedabideek hitza bereganatu izanak poesia nora ezean utzi zuen, funtzio argirik gabe. Sabaterren esanetan, 70eko urteetatik aurrera, «ongizatearen poetikak» landuz bigundu egin ziren poetak, eta ez ziren errealitate latzari erantzuteko gai. «Ikus-entzuleria da, bestalde, sentsibilitate poetikoa mantendu duen bakarra, eta poesia topatzen du antzerkian, zinean, musikan, bideo-artean, performance-an edo nonahi, baina ez poesia tradizionalean».\nTestuinguru horretan, 1983an, plazaratu zuen Enzo Minarelli italiarrak Polipoesia, dalla lettura alla performance di poesia sonora testua. Testu horrek eman zion polipoesiari aurreneko oinarri teorikoa. Minarellik azaldu zuenez, motz geratzen da performance edo antzez-poesia; berak soinu-poesiaren indar magnetikoari eman nahi dio gidaritza. Urte hartan bertan zabaldu zuen 3ViTre polipoesia gordailu eta argitaletxea, gaurdaino zabalik dirauena. Poesiaren askotarikotasuna eta mugarik eza praktikan jartzea da polipoesiaren helburua.\nMinarellik dio: «Gaur inoiz baino gehiago, hedabideek birrindurik uzten dute lengoaia, ia baliaezin, hutsaldurik. (…) Hortaz, arrazoiturik dago polipoesiaren beharra, lengoaia ezberdinen arteko nahastura orekatua, soinu-poesiaren imanak gidatua». Horrenbestez, erreminta zaharkitua da hitz hutsa, muga berriak gainditu eta bide berriak urratu nahi badira: «Premiazkoa da hitz hutsetik harago joatea. Zerbait gehiago behar dugu zabaltzeko, ez soilik soinu-poesiaren zirkuitu estua, baita ikus-entzuleriaren kategoriak zabaltzeko ere».\n1987an, Valentziako (Herrialde Katalanak) Tramesa d’Art katalogoan Manifesto della Polipoesia eman zuen Marinellik argitara. Aparteko eragina izan zuen mugimenduak Bartzelonan; horren erakusgarri dira Accidents Polipoetics, Poliphonetica Dinamica, Il-logic Art Company eta la PAPA (Performers, Artistas y Poetas Asociados). Besteren artean, polipoesiaren inguruan ibili izan dira Jordi Pope eta Enric Cassases kataluniarrak, baita galiziarren bat edo beste ere —orain SGAE-ko buru den Anton Reixa, esaterako—.\nNahasketa jarraia da polipoesia, etiketa guztiak birrindu eta bere baitan biltzen dituena. Ezin argiago dio Sabater teorialari eta polipoetak: «futurismoa, dadaismoa, surrealismoa, beatnik jendea, soinu-poeta frantsesak, situazionistak, fluxus, infraerrealistak, poeta bisualak, konkretuak, kontzeptualak, mail artistak, kontrakultura, rock musika, teknologia…. gertakari horiek denak proiektatzen dira gugana, eta oraindik ere durduzatuta gaude. Eredu horiek denek behartzen gaituzte ikertzera, bilatzera aski garatu ez diren teknika berriak».\nEta gurean ba al dugu halakorik? Bada, ez pentsa, badira polipoesiaren inguruan dabiltzan proposamenak. Esan al daiteke polipoesia dela, esate baterako, Oier Guillanek egiten duena? Ornitorrinkus, Gorpitz, Igo Gora, Martin Larralde emanaldiak, besteak beste, polipoesia al dira? Batek daki. Tira, kontu batekin, behintzat, ez izan zalantzarik: ezin esan daiteke poesia ez direnik.\nKategoria Berria egunkaria, Literatura, etiketak 2013, Berria, Ion Olano Carlos, Literatura, Poesia by liburutegia. Gorde lotura.


Euskararen ibilbidea medikuntzan: Karlos Ibarguren eta Jabier Agirre\nEuskararen ibilbidea medikuntzan\nPasa den abenduaren 3an Euskararen Nazioarteko Eguna ospatu zen. Urtero bezala, ugariak izan ziren euskararen inguruan antolatutako egitasmoak. Elkargotik, egun hori aitzaki hartuta, euskarak medikuntzaren esparruan izan duen ibilbidea aztertu nahi izan dugu. Karlos Ibarguren eta Jabier Agirreren eskutik egin dugu: Osakidetzako Emergentziak Zerbitzu Erakundean lan egiten duen intentsibista da Ibarguren eta Osasungoa Euskalduntzeko Erakundeko (OEE) egungo presidentea; Agirrek, aldiz, medikuntzan lizentziatua bada ere, hogeita hamar urte baino gehiago daramatza UZEI Terminologia eta Lexikografia Zentroan lanean. OEEren buru izandakoa da Agirre ere, eta Gipuzkoako Medikuen Elkargoko euskara arduraduna da.\nZein da gaur egun euskararen “osasuna” medikuntza arloan? Ba al du ageriko “gaixotasunik”?\nKARLOS: Gaixo kronikoaren egoerarekin aldera dezakegu. Euskara, oraindik ere gaixo ahula delakoan, kasuaren eta gaixotasunaren gestioa egitera mugatzen dira arduradunak. Ez dira euskararen aldeko ekintza prebentiboak edo euskararen osasunaren promozioa bultzatzen. Ez da erabiltzailea eta profesionala ahalduntzeko pauso ausartik ematen. Erabiltzaileak mediku euskalduna eskatuz gero, jartzeko saiakera egiten da. Gaztelaniaz sortutako dokumentua itzultzera bidaltzen da. Bitartean unibertsitateak ez du ziurtatzen euskaraz ikasi nahi duen orok hala egiteko aukera izango duenik edo Osakidetzak ez dio profesional elebakarrari aterik ixten. Krisi delako honen aitzakiaz, gaixotasuna larritu da eta euskarari osasun-txartela ere kendu diotenaren susmoa dugu.\nJABIER: Nik esango nuke egoera xelebre baten aurrean gaudela eta gaixoak ez dakiela oraindik ere gaixo dagoenik ere. Kanpotik ikusita, ez dirudi pazientea kezkatuta dagoenik ere, sintomak oharkabean joan zaizkiola esango nuke. Edozein egoeratan, bada gaixotasuna ikusi nahi ez duenik, eta euskarak osasun-munduan daukan bigarren mailako garrantzia ukatuko duenik, egungo egoerarekin eroso dagoelako agian, edo bere estatusa edo maila profesionala galduko duen beldurrez, beharbada. Baina apur bat arakatuz gero, gaitzaren zantzuak berehala sumatzen dira: ezin ukatuzkoa da euskararen “osasuna” ahula eta triste samarra dela gaur egun osasunaren edo medikuntzaren esparruan.\nJo dezagun 30 urte atzera. Zein zen, orduan, euskararen egoera medikuntzaren esparru desberdinetan?\nKARLOS: Unibertsitatean ez zegoen euskararen arrastorik. Osakidetzan ere euskara gutxiago entzuten zen eta euskararen kontrako jarrerak nabarmenagoak ziren. Ondorioz, gaixoak zailtasun nabarmenagoak zituen arreta bere hizkuntzan jasotzeko. Terminologia ere ez zegoen batere landua eta, ondorioz, gai teknikoen inguruan euskaraz hitz egitea oso zaila egiten zitzaigun.\nJABIER: Gaurko egoera eta ordukoa ezin dira alderatu ere kasik, jakina. Euskararen osasunak hobera egin du, baina gaixo larria izaten jarraitzen du. Izan ere, Osakidetzak 30 urte bete dituela pentsatuz, eta garai hartan unibertsitatea, Elkargoak eta beste erakunde sanitario batzuk ere bazirela kontuan hartuz, beldurrik gabe esango nuke euskarak 30 urteotan ez duela behar adinako aurrerapausorik eman. Azaleko aldaketak egon dira, bai, baina beste esparru batzuekin alderatuz gero, horiek ez dira izan nik neuk duela 30 urte espero izango nituzkeen mailakoak: Unibertsitatean ez da lortu oraindik Medikuntzako ikasgai guztiak euskaraz izatea, Osakidetzaren barruan Euskara Planak egin bai, baina erabileraren aldetik ez da “pulamentu” handirik ikusten, gaixoaren arretan boluntarismoa da nagusi eta oztopo gehiago sumatzen dira erraztasunak eta laguntzak baino.\n30 urte beranduago, zer aldatu da?\nKARLOS: Belaunaldi berriek euskararen ezagutza handiagoa dute. Unibertsitatean, osorik ez bada ere, ikasketak euskaraz egin daitezke. Osakidetzaren euskara-planek ere, ezagutzan behintzat, izan dute eragina eta hizkuntza eskakizuna duen profesionalen kopurua handitu egin da. Ondorioz, gaixoak arreta nahi duen hizkuntzan jasotzeko aukera gehiago du eta profesionalok ere, euskaraz lan egitetik oso urrun gauden arren, euskaraz errazago hitz egin dezakegu.\nJABIER: Gizarteak bizi izan duen eboluzioa nabari da osasunaren munduan, eta hezkuntzaren eragina ere sumatzen da gaur egun ospitaleetan eta osasun-zentroetan lanean ari diren profesionalek duten euskararen ezagutzan. Ikuspegi positibo hori aitortuta ere, aurrerapausoak ez dira izan zitezkeenak bezain onak edo txalotzeko modukoak.\nAgintarien aldetik ez da benetan ikusten euskararen erabilera sustatzeko neurririk, ez Unibertsitatean, ezta Osakidetzan edo Osasun Sailean ere. Izan dira aurrerapausoak, noski, baina ez da nabaritzen egiaz euskara positiboki diskriminatzeko borondaterik eta horrela oso zaila gertatzen da, ezinezkoa ia, urte luze hauetako atzerakadari aurre egin eta oraindik ere gizartean bizirik dauden oztopoak (legalak bezala baita estrukturalak eta pertsonalak ere) gainditzea.\nGazteen artean nabari al da euskararekiko konpromiso handiagoa ala ez da generazio kontua?\nKARLOS: Aipatu ditugun aldaketak eman diren arren, egungo gazteek ere lan pertsonal handia egin behar dute medikuntzaz euskaraz hitz egiteko. Espezialitatea nekez egin dezakete euskaraz. Azkenean etengabeko prestakuntza, Elkargokoa barne, ez da euskaraz antolatzen. Zaila da oraindik ikastaro oso espezializatuak emateko irakasle euskaldunak topatzea eta ikasleak ere beldurra izan ohi du euskaraz jasotzeko. Sorgin-gurpila hautsi beharra dago.\nJABIER: Neuk aitortu behar dut etsi samartuta nagoela, 30 urte pasatu ondoren ez baitut ikusten gazteen aldetik aipatu dugun “konpromiso handiago” hori. Garai batean borondate kontuak eta militantismoa aipatzen baziren euskara sustatu eta aurrera eginarazteko, beldur naiz gaur egun ere jarrera horiek aldarrikatu eta bide horietatik jarraitu behar ote dugun oraindik.\nEuskararen osasuna, beraz, ez da nahikoa indartsua. Zein lirateke hartu beharreko lehen neurriak?\nKARLOS: Bi oso zehatz aipatuko nituzke. Lehena, osasun-zentroetan arnasgune eta zirkuitu euskaldunen sorrera: euskaraz ikasketak egiten dituen profesionalak, hizkuntza-eskakizuna lortzen duen profesionalak, ikasitakoa erabili ahal izateko guneak behar ditu. Honek euskaraz eman eta jasoko den etengabeko prestakuntza areagotuko du eta sorgin-gurpila puskatuko du.\nBigarrena ardura-postuetan euskara eskatzea da. Arnasguneek eta zirkuituek funtziona dezaten, arduradunek erraztasunak eman behar dituzte. Euskaraz funtzionatzeari bultzada eman behar diote. Beraien elebakartasunak ezin du arnasgune eta zirkuitu hauek euskaraz lan egin ahal izan dezaten zailtasun bat izan. Bide berean, euskara-planean ere sinetsi behar du eta euskara kalitatearekin eta segurtasun klinikoarekin erlazionatzen dela ulertuz, normalizaziorantz pausoetan liderra izan behar du arduradunak.\nJABIER: Gaixoaren osasuna hobetzeko, tratamendu egokia jartzeaz gain, aurrera egiteko borondatea ere beharrezkoa da. Nik, behintzat, ez dut borondate handirik ikusten eskumen eta tresna guztiak (legalak bezala baita ekonomikoak ere) beren eskuetan dauzkaten arduradun nagusien aldetik. Egia da badirela egitasmo eta proiektu garrantzitsuak, badira ere ekimen partikularrak, txalotzeko moduko erakundeak, baina nire inpresioa da ez dagoela horien guztien arteko lankidetza emankorra bilakatzen duen gidaritzarik eta koordinaziorik. Horrela, erakunde eta ekintzaile bakoitza bere aldetik dabil, ez dago plangintza orokorrik, eta okerrena da, nire ustez, ez dagoela ezinbestean hartu beharreko neurriak aurrera eramateko gidaritza bere eskuetan hartuko duenik. Gidaritza horrek ofiziala izan behar du ezinbestean, erakundeetatik herritarrengana bideratua.\nEtorkizunean, zein beharko luke euskararen egoera medikuntzan?\nKARLOS: Euskaraz bizi nahi dugun pertsona asko garenez, medikuntza publikoak eta pribatuak arreta euskaraz jasotzeko eta euskaraz lan egiteko aukera eskaini behar du.\nJABIER: Osasun-alorrean euskararen aldeko lanean dabiltzan eragile guztiak, lehen aipatutakoak bezala (Osakidetza, Unibertsitatea, Elkargoak) baita eremu honetan zeresana duten beste batzuk ere (OEE, UEMA, Kontseilua, UZEI...) bildu, mahai batean eseri eta elkarren artean plangintza bat egin beharko lukete, bakoitzak zer egin dezakeen, besteengandik zer espero duen eta zer eskaini dezakeen esanez. Ez litzateke bide erraza, baina, zalantzarik gabe, hori litzateke nik proposatuko nukeen “errezeta” euskararen osasuna indartzeko.\nZer egiten du Elkargoak euskara indartzeko?\nEuskararekiko konpromisoa indartu egin da azken urteetan Elkargoan. Horren isla dira, besteak beste, gaur egun lantzen dituen komunikazio guztien elebitasuna: webgunea, zirkularrak, buletinak, aldizkaria…\nBestalde, ondorengo proiektuak martxan ditu euskara sustatzeko:\nMedikuntzaren hiztegia, webgunean kontsulta daitekeena. 15.000 termino baino gehiago hartzen ditu dagoeneko eta euskal hiztegien artean erreferente bihurtu da, baita medikuntza arloan ere.\nMedikuntzako hitzaldiak euskaraz emateko formakuntza.\nElkargokideen seme-alabeei zuzendutako urteroko ipuin lehiaketa.\nBegiristain Dk. Saria, urtero Fundazioak ematen duen saria, euskaraz aurkeztu diren gradu-amaierako lan onenari.


Mungia 2020(e)ko Urtarrilak 17\nPublikoak ezagutzen du Anne Etchegoyen, Iparraldeko kantari handia. Bere musikarekin, herrialde askotako publikoari zirrara eragitea eta kutsatzea lortu du. Horren lekuko ditugu bere arrakastaren zenbait datu: 70.000 diskotik gora saldu ditu; urrezko disko bat lortu du; eta Mikel Laboaren “Txoria txori” abestiaz egindako bertsioak milioi bat bisitatik gora jaso ditu.\nAnne Etchegoyen proiektu berriarekin dator, emakumeak euskal gizartean duen eta betidanik izan duen lekua erreibindikatzen duena. “Etxeko anderearen” erreferentzia betidanik egon da hor. Bera arduratzen da etxeaz, bera da ama eta emaztea. Aitzitik, irudi hori zertxobait murrizgarria da, emakume euskaldunaren patua beti hartu izan baita ikaragarritzat: abenturazaleak, grinatsuak, gogorrak, artistak, amorante maitekorrak, amak.\nAnnek, emakumea ohoratzekotan, ikuspegi freskoa eman dio lau abeslari profesionalez (20 eta 35 urte bitartekoak) osaturiko euskal abesbatza gazteak inguraturik. Berak sortutako abestiak ez ezik, orain arte gizonezkoek abesturiko euskal kanta tradizionalak ere, aldaketa berriekin, interpretatzen ditu. «Boga boga», «Mendian gora haritza» edo berriagoa den «Askatasunera», besteak beste, publiko bilbotarrari aurkeztuko dion proiektuaren lanen artean daude.\nIturria: Mungiako Udala


Euskaltelen garaipenik handiena • ZUZEU\nEuskaltel-Euskadik agur esan die txirrindu zaleei, Espainiako Vueltan talde hoberenaren garaikurra erdietsiz. Ikurrina podium gainera igota adio egin ere. “Gure garaipenik handiena 20 urteetan Euskal Herriaren izenean lehiatzea izan da!”, idatzi du Mikel Astarlozak, agurraren argazki historikoarekin batera.\nGure garaipenik handiena 20urteetan Euskal Herriaren izenean leihatzea izan da! ¡Una imagen vale mas q mil palabras! pic.twitter.com/HM7AbTiloi\n— Mikel Astarloza (@mikelastarloza) September 15, 2013\nMadrilen amaitu den lasterketa Euskaltelentzako omenaldia ere izan da. Tropelaren buruan abiatu dira, zaleen txaloen artean. Behin lasterketa amaitutakoan, podiumera txirrindulariak ez ezik taldeko langileak ere igo dira. Izan ere, taldekako sailkapenean lehenbizikoak izan dira, Movistar eta Astana taldeen aurretik.\nEuskaltel, Kirola, txirrindularitza\n2 pentsamendu “Euskaltelen garaipenik handiena”-ri buruz\nEñaut 2013-09-16 21:29\nSamuel Sanchez ,2000.urtetik taldean ibili dena eta azken urteetan taldeko liderra izan denari ez diot inoiz euskarazko hitz bat esaten entzun…ez dut uste Euskal Herriaren izenean lehiautu duenik….Euskal Herriko diruaren izenean bai ordea….\nJAGarcia 2013-09-17 15:04\nZer axola du Madrilen Euskaltel multinazionalak egin duen ez dakit zer? Zertarako idatzi duzu hau?


(post)Hari Izpia Hartzen | Karrikiri\n(post)Hari Izpia Hartzen\n2020/01/28 | Hari Izpia Hartzen\nUrtarrilaren 24aren inguruan hauxe idatzi du Berriak\nPaparrean beren izena jartzen zuen itsasgarria eta eskuan karpeta zuria. Gogotsu sartu ziren, atzo, Iruñeko Kondestablearen jauregira Hari izpia hartzen jardunaldietako parte hartzaileak. Elkarrek, Karrikiri Iruñeko euskaldunen topaguneak eta Nafarroako euskara teknikarien sareak antolatu zituzten jardunaldiak, eta bistakoa zen sortutako ikusmina. 80 pertsonatik gora bertaratu ziren euskal kulturak Nafarroan dituen erronkak aztertzera. Euskal kulturaren erronkak izan zituzten mintzagai, baina baita transmisioari lotutako auziak ere.\nNafarroan euskal kulturak dituen erronkak aztertu dituzte ‘Haria izpia hartzen’ jardunaldietan. Landu beharreko hiru ardatz nabarmendu dituzte: gazteak, hedabideak eta hezkuntza. Kulturaren transmisioaz ere mintzatu dira, eta euskal kultura artikulatzeko beharra nabarmendu dute.\nJosu Amezaga EHUko irakasleak ekin zien jardunaldiei. Euskal kulturaren kontsumoaren inguruko datuak izan zituen mintzagai Amezagak, eta errealitatearen lehen argazkia ikusi ondotik ekin zioten eguneko jarduerarik garrantzitsuenari; gogoeta gidatuari. Jon Abril Elhuyarreko kideak dinamizatuta, hamabi taldetan banatu ziren parte hartzaileak, eta talde txikitan hausnartu zuten euskal kulturaren erronken inguruan. Nafarroa abiapuntu izanik ere, Euskal Herri osora zabaldu zitezkeen gogoetak egin zituzten bertaratutakoek.\nGogoetaz harago, ordea, proposamenerako jauzia ere egin zuten parte hartzaileek. Hasieran, norberak hausnartzeko tartea hartu zuten, eta, ondotik, taldeetan eztabaidatu zituzten proposamen horiek. Hori horrela, euskal kulturaren ikusgarritasuna, prestigioa, kontsumoa eta transmisioa areagotzeko neurri zehatzak proposatu zituzten taldeka. Bertzeren artean: itzulpengintzari baliabideak ematea, eragileen arteko koordinazioa indartzea, gazteei bideratutako kultur eskaintza sortzea eta euskarazko telebistaren funtzioa aldatzea.\nNeurriak anitz izanagatik eta talde txiki bakoitzean proposamen ezberdinak landuagatik, ia talde denek nabarmendutako hiru ardatz azpimarratu zituen Abrilek: «Hezkuntzan eragiteko beharra, gazteak eta hedabideak». Hausnarketa bukatuta, egindakoarekin pozik zen Abril: «Nabari da behar bat badagoela euskal kultura artikulatzeko. Uste dut lehendabiziko hurbiltze moduan oso interesgarria izan dela». Hemendik aitzinerako pausoei begira bertze erronka bat azpimarratu zuen Abrilek: «Martxa hartzeko lidergoa nork hartuko duen».\nHausnarketak Nafarroa zuten abiapuntu, baina, Abrilek nabarmendu zuenez, «arazoa» Euskal Herri osoarena da. Kulturaren alor bakoitzak eta eskualde bakoitzak egoera ezberdina izanagatik, leku guztietan estrategia eta ildo nagusiak ezarri behar direla nabarmendu zuen Abrilek. Kultura alorren artean dauden ezberdintasunak ere aipatu zituen, eta bereziki ikus-entzunezkoetan jarri zuen arreta: «Kontsumitzeko modua hainbertze aldatu den garaian, noraezean, zer egin jakin gabe, gelditu garela uste dut»\nGidatutako gogoeta bukatuta, bertzelako errealitate bat ezagutu zuten bertaratutakoek: Miren Artetxe bertsolari eta EHUko irakasleak Gazteak, bertsolaritza eta hizkuntza identitatea hitzaldia eman zuen, egiten ari den tesia ardatz hartuta. Bertan, Baionako Bernat Etxepare Lizeoko bertso eskolan dabiltzan gazteen hizkuntza baliabideak eta euskaraz bizitzeko ahalegina aztertu ditu. Artetxek bertso eskolan sortzen den «konfiantza giroa» azpimarratu zuen: «Bertso eskola haien espazioa da. Ispiluan identitate positibo bat ikusten dute, gazte izateko modu positibo bat». Bertako partaide izateak ematen dien nortasuna nabarmendu zuen, eta bertso eskolako giroak berarekin dakarren pentsatzeko joera ere bai. «Bertso eskolan ongi ikusia dago eztabaidatzea, gauzak zalantzan jartzea… Gogoetarako espazio bat da, bertze espazio batzuetan egin ezin dutena».\nTransmisioa ere aipatu zuen Artetxek. Haren iritziz, bertso eskolak bide ematen dielako eskolarekin eta etxearekin «hautsi» eta beraien balioak adierazteko. Artetxeren hitzetan, haustura hori da transmisioa. «Transmisioa beti goitik behera erakusten dugu, baina transmisio hori horizontalki ere gertatzen da».\nBertze eremuetan ere bai\nIparraldeko bertso eskoletako «konfiantza giro» hori gainontzeko eremu geografikoetan ere gerta daitekeela nabarmendu zuen, batez ere eremu ez hain euskaldunetan. Eta bertso eskolaz harago, bertze sormen guneetan ere jarri zuen begirada. Artetxeren ustez, gazteak sortzeko elkartzen diren eremu guztietan baldintzak ematen dira horrelako fenomenoak gerta daitezen.\nKulturaren transmisioan Euskal Herriko hiru esperientzia partekatuz bukatu ziren jardunaldiak. Lehenengo hazia jarri ondotik, ikusteko dago nor arduratuko den hemendik aitzinera landare berriak landatu eta daudenak ureztatzeaz.


Maider Arregi 2010-02-04 14:21\nAste bukaera gertu daukagu eta ondorengo egunak ekintzaz gainezka datoz. San Blas eta Santa Ageda ospatuko duten auzoak ere badira gure ibarrean. Bestalde, aste bukaeratan ohikoa denez, antzerkiaz, zinemaz, kontzertuez edota erakusketekin gozatzeko aukera izango da Debagoienean. Hemen duzue aste bukaerarako proposamena:\n> Sorkun bakarlariak diskoa aurkeztuko du Inkernun\nSorkun bakarlariak kontzertua egingo du Inkernu tabernan, Vicepresidentes taldearekin.\nGaur, egubakoitza, Inkernu tabernan, 23:00etan.\n> Ruper Ordorikak 'Haizea garizumakoa' diskoa aurkeztuko du\nHaizea garizumakoa da Ruper Ordorika oñatiarraren lan berriena, eta publiko orokorrarendako egiten duen Debagoieneko lehenengo kontzertua egingo du bihar, zapatua. Disko horretan, kantariaren hurbilekoak jotzen gaitu, bere gogo aldarte guztietan: alaia, intimista, sentibera… baina beti den modukoa agertzen zaigu.\nKontzerturako sarrerak 20 eurotan salduko dituzte.\nBihar, zapatua, Amaia antzokian, 20:00etan.\n> Arborea talde estatubatuarrak 'House of sticks' diskoa aurkeztuko du\nAEBetako Maine estatutik datoz Buck eta Shanti Curran, Arborea taldeko kideak. Psych folk eta indie estiloko musika egiten dute, eta House of sticks izeneko lana aurkeztuko dute etzi, domeka, Zabalotegin, 19:00etan.\n> 'Ino, ino, ino, badator Bonbardino', umeendako\nIno, ino, ino, badator Bonbardino umeendako ikuskizuna egingo du Anne Monna taldeak. 3-11 urte arteko umeendako da, eta sarrera 3 euro da.\nBihar, zapatua, Arkupe kultura etxean, 17:00etan.\n> '¿Se puede?' klown antzezlana egingo dute bihar, zapatua, Zabalotegin\nMama Crea taldeak ¿Se puede? delako antzezlana egingo du, 20:00etan. Sarrera 5 euro da. Alargun batek erabakitzen du kanposantura joatea, hil berri den senarrarekin egotera. Klown estiloko lana da, aktore bakarrarekin, ia hitzik esan gabe.\n> 'El txou de Patxi' bakarrizketa egingo du Gorka Aginagaldek\nGorka Aginagalde aktore gasteiztarrak El txou de Patxi umorezko bakarrizketa egingo du. Umore satirikoa erabiliko du, Patxi Arrigagorritxorriberrigoitia pertsonaiaren paperean, euskaldunaren estereotipo guztiak batuz: astakilo samarra, ona, tragozalea, neurriz kanpoko egizalea, eta familia eta adiskidezalea.\nEguenean, hilak 11, Arkupen, 19:30ean. Sarrera, 4 euro.\nKultura etxean otsailaren 19ra arte, astegunetan, 18:00etatik 20:00etara.\n> Nikaraguaren gaineko erakusketa ipiniko dute\nNikaragua: atzo, gaur, bihar izeneko erakusketa zabalduko dute Satiña aretoan otsailaren 8an, astelehena.\nHilaren 8tik 21era bitartean egongo da zabalik erakusketa.\nNatura 2000 Sareak antolatuta, Bizitzeko tokiak, pertsonentzako tokiak izeneko erakusketa egongo da eguaztenean, hilak 10, hasi eta hilaren 14ra arte. Horrekin lotuta, hitzaldia egongo da eguaztenean, hilak 10, zinema aretoan: Natura 2000 sarea Euskadin.\nKultura etxeko erakusketa aretoan, egunero, 17:00etatik 20:00etara.\n> 'Esklabotza Frankismoan' delako erakusketa eta hitzaldia\nEsklabotza Frankismoan delako erakusketa bisita daiteke Arkupen. Eusko Ikaskuntzako Edurne Beaumont adituak hitzaldia egingo du gaur, egubakoitza, 19:00etan. Sarrera, doan. Erakusketa zabalik dago astelehenetik zapatura; hitzaldia, gaur, egubakoitza.\nDefentsa pertsonaleko ikastaroa, otsailaren 22tik martxoaren 31ra, astelehen eta eguaztenetan 17:30etik 19:00etara; web orrien ikastaroa martxoaren 15etik 30era, astelehenetik eguenera, 16:00etatik 18:00etara; oinarrizko informatika, 22tik martxoaren 31ra, astelehenetik ostegunera, 15:00etik 17:30era; arrisku handiko elikagaien manipulazioa, martxoan. Argibideak: 943 76 93 94 (Miren) edo info@bizikasi.com helbidean.\n> Biodantza ikastaroa\nArrasaten, astelehenetan 17:00etatik 19:00etara, Erguin kaleko Slimming gimnasioan. Bergaran, martitzenetan 14:45etik 16:45era Giartzu gimnasioan edo eguaztenetan 16:45etik 18:45era Samadhi yoga elkartearen lokalean, Masterrekan.\nArgibideetarako, deitu honako telefonora: 626 66 12 92 (Mentxu).\n> Erromeriako dantzak eta dantza soltea\nJardun euskara elkarteak antolatuta, erromeriako dantzen ikastaroa otsailetik maiatzera, martitzenetan 19:30etik 21:00etara. Fandangoa eta arin-arina Juantxo Urbietak erakutsiko ditu eguenetan, 19:30etik 21:00etara. Otsailetik maiatzera maila guztiak.\nArgibideak Jardun euskara elkartean, 943 76 08 19 telefono zenbakian.\n> Yoga ikastaroa\nYoga ikastaroa Arrasaten (Txindoki dorrea, Bañez Doktorea 1): astelehen eta eguaztenetan, 09:30etik 11:00etara; martitzen eta eguenetan 14:30etik 16:00etara eta 19:00etatik 20:30era.\nArgibideak eta izenematea: 635 71 06 16 (Maite) edo 943 78 31 26 (Ana).\n> Eskulan ikastaroa Udaleko Emakume Sailaren eskutik\nEskulanetako teknika ezberdinak ikasiz ondo pasatzeko ikastaroa da. Egurra, laminak, margoketa, birziklatzea, Van Dal, eztainua, zilarra, beruna eta kristala landuko dituzte Bea Arregirekin. Martxoaren 23ra arte, martitzenero 15:30etik 17:30era edota 18:00etatik 20:00etara.\nArgibideak eta izenematea 943 79 83 70 eta 651 70 79 36 telefono zenbakietan.\nFlamenko dantza ikastaroa, Jaiki elkartearekin. Eskolak dira honako egunetan: otsailaren 26an eta martxoaren 5ean, 12an eta 26an, 18:00-20:00.\n> Emakume Txokoaren eskutik hainbat ikastaro\nArrasateko Emakume Txokoak hainbat ikastaro iragarri ditu otsailerako eta martxorako: bertso ikastaroa; emakumeak eta osasuna: gure emozioak; emakumeak eta osasuna: gure sexualitatea; autoestimua eta hazkuntza pertsonala; barreterapia; yoga; gorputzaren mugimendu kontzientea lantzeko ikastaroa; eta zoru pelbikoa indartzeko ikastaroa. Argibideak Emakume Txokoan, 943 79 41 39 telefono zenbakian.\n> Perkusio eta batukada ikastaroa Elkar Hezin\nPerkusio eta batukada hasiera mailako ikastaroa emango du Mikel Abeiro perkusio irakasleak Elkar Hezi ikastetxean, otsailaren 17an eta 18an. Ordua parte-hartzaileen artean erabakiko da.\nArgibideak Elkar Hezin, 943 78 28 70 telefono zenbakian.\nEmakumeen ekarpenak berreskuratzeko eta baloratzeko; elkarrengandik ikasteko; harremanak bultzatzeko; pertsonalki eta kolektibo modura indartzeko... Horretarako gunea izan nahi du Jabetze Eskolak. Zein da Simone de Beauvoir-en beldur, otsailaren 10ean hasita; Emakumeak euskal kulturan eta jendartean, otsailaren 25etik; Grafikoki esparru publikoa aktibatzen, martxoaren 12tik; eta Jostailu erotikoen tailerra, otsailaren 19an eta 26an. Argibideak Emakume Txokoan, 943 79 41 39 telefono zenbakian.\n> Santa Agedako neska-mutilek dantza egingo dute\nSanta Agedako aurtengo neska-mutilek dantza emanaldia egingo dute iluntzean. Egun osoan barrena kantuan ibiliko dira, Santa Ageda koplak eskainiz.\nDantzaldiak gaur, egubakoitza, eta etzi, domeka, Herriko plazan, 19:00etan.\n> Txapel Txin eguna ospatuko dute bihar, zapatua, Aratusteen aurrekari gisa\nTxapel Txin egunarekin, Aratusteen etorrera iragarriko dute aretxabaletarrek. 18:00etan, torrada lehiaketa izango da; 18:30ean, Tusuri taldearekin suzko kalejira; 19:30ean, Aratusteetako pregoia; eta 20:00etan, jatekoak banatuko dituzte.\n> Urdelardero eguna ospatuko dute herriko umeek\nAratusteak hasteko, urtero moduan, Urdelardero eguna ospatuko dute Eskoriatzako neska-mutikoek eguenean, hilak 11. Goizean, kalejira egingo dute; 11:30ean, Herriko plazan, txistorra-jana izango dute; 17:00etan, Hipo eta Tomax pailazoek girotutako jaialdia, kiroldegian; eta 18:30ean, txokolate-jana Herriko plazan. Norberak bere edalontzia eraman beharko du.\nHilaren 11n, eguena.\n> Zapore eta Artisautza azoka zabalik dago astelehena arte\nAtzo, eguena, irekitzekoak ziren Zapore eta Artisautza azokak zabalik jarraituko du astelehena, hilak 7, arte. Domekara bitartean, 18 postu egongo dira San Martin plazan. Galiziako jakiak dastatzeko tabernatxoa ere jarriko dute eta han egongo da Javier Ferreiro maisu pulperoa.San Martin plazan eta inguruetan dago azoka, honako ordutegian: 11:00-14:00 eta 17:00-22:00 –taberna 00:00ak arte egongo da zabalik.


Liburutegi digitalari sufre usaina dario | Faroa\n← EKT 3 Elorrio, lider\nGoogle enpresaren asmoa liburutegi zibernetiko erraldoi bat egiteko, ez zaio bat ere gustatu Karlos Linazasoro idazle eta liburuzainari. “Liburuaren geroa beltza da”. Horrela hasi zuen bere asteroko zutabea otsailaren 8ko DV egunkarian.\nGoogle-en lana, kritikoek diotenez, teknikoa da huts hutsean: katalogazio, klasifikazio, komentario eta abarrak aurrez eginak ematen dizkiete liburutegi zein argitaletxeek.\nKritika bera egin ziezaioketen orain bostehun eta berrogeita hamazazpi urte inguru Johannes Gutenberg moldiztegiaren asmatzaileari, azken batean bere lana teknikoa zen huts hutsean: moldeak egin, sailkatu, paperean inprimatu eta berauek josi liburu moduan kaleratzeko. Hala ere, denok dakigu moldiztegiak sekulako iraultza ekarri zuela mundura, eta ateak ireki zizkiela Erreformari eta Lutero zein Kalbinoren proposamenei. Ez dut zalantzarik baten batek idatziko zuela orduan “liburuaren geroa beltza” zela, ordura arteko liburuen geroa, alegia, fraideek eskuz kopiatzen zituztenenak.\nArtikulu bukaeran munduko desjabetuez gogoratzen da artikulugilea, deslijitimizatzeko-edo Googleren ahalegina.\nMunduan 800 milioi analfabeto dago, eta horiek ez daukate ezerekin konexiorik, ezpada miseria, gosea eta heriotzarekin. Horiek gabe, ez dago ez demokraziarik ez Alexandria ez liburutegi zibernetikorik.\nNik dakidala, inork ez du zalantzan jarri Tolosako liburutegia munduan analfabeto mordoa dagoelako, ez eta Koldo Mitxelena kulturunekoa, edo Deustuko Unibertsitatekoa, hiru baino ez aipatzearren. Susmagarria da era horretako deslijitimazioak agertzea proiektua digitala denean.\nNik ere maite ditut liburuak -beharbada ez Karlosek beste, baina maite ditut-; niretzat asko eta asko atsegin iturri dira aukera ematen didatelako ikasteko, gozatzeko eta denbora pasatzeko, besteak beste. Baina ez nau kezkatzen teknologiak zenbateraino aldatuko duen liburua, zeren une jakin batean irakurtzeko aukeratzen badugu beste euskarri bat, izango da liburua baino hobea delako.\nKategoria: Sailkatugabeak Etiketak dv, google, karlos-linazasoro. Gorde lotura.\n7 Responses to Liburutegi digitalari sufre usaina dario\n2007(e)ko otsailaren 12a 8:30\nEz dut artikulua irakurri eta, galdera: “liburua” aipatzen du ala “paperezko liburua”? Zein da arazoa, gutxi irakurtzea ala liburu gutxi erostea?\nNik behintzat, Interneten nabilenetik, inoiz baino gehiago irakurri eta idazten dut, egunero. Irakurtzeko moduak aldatu da, testuak aldatu dira, baina asko irakurtzen dut.\nBurura etortzen zait berriz ere izotz banatzaile eta hozkailu saltzaileen arteko konpetentzia, XX. mendearen lehen zatian.\n2007(e)ko otsailaren 12a 10:32\nTeketen blogeko artikulu interesgarri batetik iritsi naiz ona. Zorionak oso gogoeta interesgarria da hau ere. Hala ere, Google enpresa pribatu gisa ez da niretzako egitura hoberena hau egiteko.\n2007(e)ko otsailaren 12a 12:32\nGari, hemen duzu Karlos Linazasororen artikulua. Goian ere irakur daiteke, DV jartzen duen loturan.\n2007(e)ko otsailaren 12a 15:19\nNoski liburuaren etorkizuna beltza dela, liburuak agertu zirenean bezala orduan erabiliko ziren beste formatuen etorkizuna beltza zen bezala. Liburua etorkizuneko museoen parte izango da. Baina ekimena oso ona da eta funtsezkoa Berlineko liburutegian edo Tokyon dagoen liburu bat kontsultatu ahal izatea benetako onura izan daiteke denontzat. Dagoen arazoa hori googelek kudeatzea da, duen bilatzailean bezala, berak ematen dituen emaitzak dira egi bakarra eta hortik kanpo gelditzen dena ez da existitzen. Eta jakinik zenbat axola zaizkion euskara bezalako hizkuntza txikiak, edu gure liburutegi digitala egiten dugu edo euskarazko liburuak ez dira existituko interneten.\n2007(e)ko otsailaren 12a 16:14\nGoogle-en egitasmo eta emaitzekin ados egon daiteke edo ez. Baina nik ez dut uste, Karrikasek dioen bezala, euskal liburutegi digitala izateko geuk egin behar dugunik.\nAntso Jakituna Fundazioak, edo Euskaltzaindiak, edo Euskal Herrian dagoen beste edozein liburutegi handik Google-ekin hitzarmen bat egin nahiko balu, ez dut uste eragozpen handirik izango luketenik. Begira, bestela, Kataluniako liburutegiek nola lortu duten.\nBesterik da Euskal Herriko liburutegiei interesatzen zaien ala ez, eta, nire ustez, bai izan liteke oso interesgarria. Gaur egun ditugun liburutegi digital saioak (Antso Jakituna Fundazioarena eta Bizkaiko Foru Aldundiarena, esaterako) oso gaizki antolatuta daude; lehenengoaren kasuan, digitalizatutako testuak irakurtzea ia ezinezkoa da, eta ordenagailura jaistea lan faraonikoa ia.\n2007(e)ko otsailaren 12a 19:17\nNik arazoa “zatitu” egingo nuke.\nAlde batetik formatoa. Une honetan liburu digital bat irakurtzea koñazo bat da. Pare bat orriko pdf-a irakurtzea bale, baina liburu “estandar” bat pantailan irakurtzea paperezko liburu bat irakurtzea baino askoz deserosoagoa da. Etorkizunean paper digitala asmatzen dutenean berriro hitz egingo dugu, baina momentuz “pasando del amoto”. Disko gogorrean hamaika e-book ditut deskargatuta, eta Bierceren ipuin motz batzuk besterik ez ditut irakurri. Luzeagoekin ezin.\nBeste aldetik interneta bera. Nik uste sekulako bultzada eman diola literatur-zaletasunari, liburuei buruzko eztabaidagune espezializatuak, kritikak, foroak, dendak e.a.-ek irakurleei bere bakartasunetik atera eta bere gustu bereko pertsonekin harremanetan jartzea ahalbideratu die, eta horretaz gain liburu gehiago ezagutzeko eta lortzeko aukera ere eman die. Hori da punturik onena dudarik gabe, ez lana bera, lanaren inguruan bizi den guztia baizik. Nik, adibidez, http://www.latercerafundacion.net asko bisitatzen dut, eta horrelako bat euskaraz izatea euskarazko literaturarentzat oso bide ona izango zela iruditzen zait.\nBukatzeko literatur-lana bera. Askotan entzun dut internet idazlearentzat sekulako aukera dela, argitaletxeei bizkarra eman eta norberak nahi duen moduan argitaratzeko aukera ematen diolako. Nik ez dut horretan sinisten. Batetik, literatur-lana idazleak berak ez duelako bakarrik egiten. Lana zuzendu eta maketatu egin behar da, eta aurreko bi pausoetako bat gaizki eginda badago lana baztertzeko arriskua dago, nahiz eta kriston lana izan. Bestetik, idazleak lanarekin zuzenean lotu gabe dauden baina oso garrantzitsuak diren beste lan batzuk argitaletxearen eskuetan uzten ditu (promozioa, diru-kontuak). Aurreko horietako lan guztiak berak egin behar badu, idazteko denborarik izango ote du?\nBeraz, nik uste dut inprentarekin bezalako iraultza kulturala emateko aukera badagoela, baina gehiago egongo dela lotua bigarren puntuan aipatu dudan literatur-lanaren inguruko “anbiente birtualari”.\n2007(e)ko otsailaren 14a 14:03\nEz da hainbesterako. Oraingoz behintzat. Baliteke zeredozer asmatzea eta digital iraultzatik haratago joatea, baina bestela literaturari dagokionez liburu digitalak irakurtezinak dira, baita belaunaldi gazteentzat ere.\nDigitalizazioa aurrera doa eta joango da, beraz, hausnarketa bezala primeran dago… Baina, agian egokiago izango litzateke digitalizazioaren ezaugarriei buruz gogoeta egitea. Alde batetik, modernidadearen izenean agiri publikoak enpresa pribatuen eskuetan uzten ari gara, bigarrenik, erakunde ofizialak eta pribatuak digitalizazioaren planifikazioa egin digitalizatzen ari dira funts-bibliografikoak, batzuetan dokumentalistaren iritziaren kontra, dokumentazioaren beste atal batzuei aurrekontuaren kopuru handia kentzen baitiote


Fabrikako ibilbidea - Kingsine Electric Automation Co., Ltd.\nProdukzioaren kudeaketak moduluen kudeaketa aurkezten du produkzio esteka guztiak, ordutegia, erosketa, ekoizpena, kalitatea, ekipoak, biltegiratzea eta abar barne, ondo eta modu eraginkorrean funtzionatzen dutela ziurtatzeko.\n10 urte baino gehiagoko garapenaren eta metaketaren bidez, ekoizpen perfektua eta ISO9001: 2008 kalitatearen kudeaketa sistema osatu ditugu. Produktuaren kalitatea, kantitatea eta entregatutako epea ziurtatu ahal izateko.\nSaiakuntza eta produkzio ekipamendu aurreratuek askoz ere gehiago hobetzen dute gure produkzio tasa eta gure kalitatea bermatzen dute.\nI + G profila\nKingsine-k funtzionamendu erraza eta AC unitateen pertsonalizazio maila altuena eskaintzeko diseinatutako software tresna sorta eskaintzen du.\nHorietako batzuk webean oinarritutako tresnak dira; beste batzuk zure ordenagailuan instalatu beharko diren programa autonomoak dira. Gainera, dimentsio eta sistema konfiguratzeko tresna batzuk daude eskuragarri Kingsine Partner Programako kideentzat. Hemen irakur dezakezu programaren inguruko informazio gehiago.\nHaiekin lan egiten ahalik eta etekin handiena ateratzeko, tresna bakoitzak erabiltzailearen gida integratua du.\nDagozkion tresnak errazago identifikatzeko, kategoria desberdinetan bildu dira, erabiliko duzun helburuaren arabera edo abantaila zehatzekin erlazionatuta.\nHarremanetarako pertsona: Andereñoa. Carol\nTel .: + 86-755-83418941\nBabes errele probatzailea, Errele digitalaren proba, Errele probatzaile adimenduna, Distantzia Babesteko Errele Probatzailea, Errele diferentzialeko probatzailea, Errele proba, Produktu guztiak


Abanto-Zierbenako Udala - Las Carrerasek gazteen lagun taldeentzako hiru modulu izango ditu\nLas Carrerasek gazteen lagun taldeentzako hiru modulu izango ditu\nGazteria | Prentsa oharrak\nGazte Lokalak proiektuak udalerriko gazteen laguntaldeei udaleko gazte-moduluak eskaintzen dizkie, aisialdi-lonja tradizionalak ez diren beste aukera bat emateko. Orain, Las Carrerasera hedatu da proiektua, hiru lokal berrirekin.\nLas Carrerasko pilotalekuaren ondoan egongo dira, Askartza Isusi kalean, udal-pilotalekuaren eta kirol-pisten alboko gune berdean. Hiru modulu izango dira, zehazki, 28 metro karratuko bat eta 22 metro karratuko beste bi. Gazte taldeek erabiltzeko eta gozatzeko erreserbatuta daude eta, gainera, komunetarako beste modulu batere izango dute. “Lokal hauek udalerriko neska-mutilek haien aisialdian erabil ditzaten dira.\nProposamen aitzindaria izan ziren, eta gure herriko gazteen artean arrakasta handia izan dute. Duela bi urte eta hiru hilabete jarri genituen Gallartan, eta, eskaera handia dela eta, erabaki dugu proiektua Las Carrerasera ere hedatzea” azaldu du Maite Etxebarriak, Abanto Zierbenako alkateak.\n2014an zehar, alkatea bera eta Gazteria Saileko beste arduradun batzuk behin baino gehiagotan bildu ziren Las Carrerasko gazteen zenbait lagun talderekin, aisialdirako zer beharrizan dituzten entzuteko. “Egia da laster konturatu ginela Las Carrerasko gazteek Gallartako moduluetara joateko zailtasunak zituztela. Hori dela eta, Moduluak Las Carrerasen ezartzeko pausoak ematen hasi ginen azkar. Beti entzun dugu gazteek esaten zigutena, etengabe egon gara haiekin harremanetan, baita euren familiekin ere (familiek ere interesa agertu dute)”.\nEkimen honen helburua da gazteek aisialdiko tarteak sabai beraren azpian lagunekin gozatzea, baita gazte-lonjak ez diren beste aukera bat eskaintzea ere; izan ere, hainbatetan lonja horiek arazoak sortzen dizkiete auzokideei, eta gazteentzat oso garestiak dira. Oraingoan, Las Carrerasko gazteen hiru lagun talde hasiko dira baliabide berri hori erabiltzen datozen hilabeteetan. Zerbitzu hori oso garrantzitsua da udalerriarentzat.\nAbanto Zierbenako Udalak 35.000 euro inbertitu ditu gazteentzako espazio berri horiek sortzeko.\n“Erabiltzaileek 18 eta 30 urte bitartean izan behar dituzte, eta udalerrian bizi beharko dira. Izena ematen duten lagun talde guztiei ikuskatze sakona egingo zaie, erroldaren eta adinaren baldintzak betetzen dituztela egiaztatzeko. Hori izango da emango den lehen pausoa. Izena emateko bi asteko epea egongo da. Jarraian, izena eman duten lagun taldeen zerrenda egingo da, eta bertan jasoko dirabete beharreko baldintza guztiak. Hirugarren pausoa zozketa publikoa izango da, eta, azkenik, zozketan hautatutako lagun taldeei behar diren agiriak emango zaizkie. Pauso horiei otsailean emango zaie hasiera, eta apirilean amaiera. Hortik aurrera, lagun taldeek 60 euro ordainduko dituzte hilero, eta gizarte-asegurua izan beharko dute. Hortik aurrera, gozatzera!\nBeste zozketa bat Gallartan\nProiektuari hasiera eman zieten bost lagun taldeak bi urtez egon eta gero, bost lokal horiek berriro zozkatuko dira, beste lagun talde batzuentzat.\n5 etxola dira, 22 eta 28 metro karratu bitartekoak, eta dagoeneko funtzionatzen duten beste bi lokalen alboan daude. “Bi lagun taldek urtebete daramate modulu banatan. Horregatik, gainerako lokalak zozketatuko ditugu; izan ere, taldeek denbora luzean zehar gozatu dute horietaz” adierazi du alkateak.\nHauek dira Gallartako Alberto Ezkurdia parkean dauden aisialdi-eremu horien zozketan parte hartu ahal izateko baldintzak: Gallarta eta Sanfuentesko gazteak izatea eta 18 urtetik 30era bitartean izatea, betiko legez.\n“Badakigu eskaera asko egongo direla, udalerriko gazteen lagun taldeek jadanik interesa adierazi dute eta. Oso harro gaude ekimen honek gure gazteen artean hain harrera ona jaso duelako” esan du Etxebarriak. Badakigu oraingoz Gallarta eta Sanfuentesko 15 lagun taldek gutxienez interesa dutela bigarren zozketan horretan.\nIzena emateko epea ostiral honetan hasiko da, eta urtarrilaren 15etik 25era bitartean egongo da zabalik (bi egun horiek barne). Zozketa urtarrilaren 27an izango da, eta izena eman duten lagun taldeen zerrendari jarraituz egingo da. Interesa duten lagun taldeek Gaztegunean eskuratu dezakete eskaerak egiteko behar den informazioa eta dokumentazioa.\n“Gazteen aldeko apustua egiten jarraitzen dugu; beraz, gazteentzako proiektu honi eustea da gure konpromisoa (gobernu taldeak bere programan jaso zuen), eta 2016ko lehen hiruhilekoan egia bihurtuko da hori” esan du Maite Etxebarriak, Abanto Zierbenako alkateak, bukatzeko.


Juan Luis Romatet - Urola Kostako Hitza : Urola Kostako Hitza\nEmaitza onak lortu baino, kirol modalitate batean hasteko konbitea\nPandemiak behartutako bi urteko hutsartea eta gero, Zumaiako Triatloi Taldeak haurrei zuzendutako duatloia antolatu du beste behin ere Alai auzategian. Guztira, 50 bat haurrek hartu dute parte, eta emaitzak lortzeak garrantziarik ez du izan gaur.\nBurdina burdinaren kontra Santa Marina jaietan\nZarauzko Santa Marina kalean antolatutako festek ez dute etenik. Gaur eta bihar ere ekitaldiz betetako egitaraua izango dute kaleko bizilagunek eta, oro har, bertaratuko diren guztiek.\n500 metroko distantzian arituko da Iñigo Peña asteburuan jokatuko den Munduko kopan\nDatorren asteburuan, maiatzaren 20tik 22ra bitartean Racicen (Txekiar Errepublika) jokatuko den piraguismoko Munduko kopan arituko da Iñigo Peña piraguista zumaiarra. Oraingo honetan K2 500 metroan arituko da Lazaro Lopez gaztearekin.\nZabalik da Flysch Trailerako izen-ematea\nUrriaren 2an jokatuko dute XIII. Zumaia Flysch Trail lasterketan, eta han parte hartu nahi dutenek dagoeneko eman dezakete izena, lasterketaren webgunean zein Kronoak.com atarian.\nGaur zabalduko dute Flysch Trailerako izen ematea\nXIII. Zumaia Flysch Trail lasterketan parte hartu nahi dutenek badute izena emateko data: gaur irekiko du izena emateko epea antolakuntzak.\nZilarrezko domina irabazi du Zumaiak Euskadiko trainerilla txapelketan\nOndarroan jokatu da asteburuan Euskadiko trainerilla txapelketa. Larunbatean txapelketarako sailkatze estropada jokatu zen; igandean, berriz, banderak eta dominak izan dira jokoan.\nUmeen duatloia egingo dute bihar Alai auzategian\nPandemiak behartutako etenaldiaren ondoren, bueltan da Zumaiako Triatloi Taldeak antolatzen duen Umeen duatloia. Kirol jarduera honen seigarren edizioa bihar egingo da, ohi bezala, Alai auzategian.\nBeteranoen Kontxako estropadan parte hartuko du Zumaiako traineruak\nBeteranoen XI. Kontxako estropada jokatuko da larunbat arratsaldean Donostian. Zumaiako trainerua izango da parte hartuko duen ontzietako bat.\nMendi tontorrean ospatu dute Indamendi Eguna\nIndamendi bazkunaren 50. urteurreneko ekintzei hasiera eman zieten atzo festa giroan.